Ce urmează pentru fostul ministru Nelu Tătaru, după ridicarea imunității."Nu am atins niciun ban, au fost niște provocări"
Fostul ministru al Sănătății, Nelu Tătaru, a rămas fără imunitate parlamentară după un vot covârșitor în Camera Deputaților. Decizia a fost luată cu 177 de voturi pentru, 12 împotrivă și mai multe abțineri, în absența deputatului. Ridicarea imunității îi permite Direcției Naționale Anticorupție (DNA) să continue ancheta și să efectueze percheziții la domiciliul său, pe dispozitivele electronice, sau chiar să propună arestarea preventivă.